da da da da da de da id sv tr fr da da da en da en da en nds da da da da da da da da en en nb nb da da nb da da da da da da da da en da da en en da en da en en da en sv da da da et da da da da da da nn de en
Lækre højbede i råjern til haven - Livsnyderhaven
Vi bruger cookies til at indsamle statistik over brugen af hjemmesiden
Hvis du klikker på knappen ’Accepter’, godkender du, at vi sætter cookies til brug for statistik. Hvis du klikker på knappen ’Afvis,’ sætter vi ikke cookies til statistik – vi benytter dog en cookie for at huske dit valg.
Læs mere om cookies her
Fra én have-entusiast til en anden – velkommen til mit univers.
Vand – mad – dyr
Få flere planter i haven
Lækre højbede i råjern til haven
3. november 2016 2 Kommentare
Indlægget er sponsoret. Jeg er vild med højbede i haven og jeg har gennem det sidste år skaffet mig fire højbede, som fungerer som køkkenhave. Men jeg har længe overvejet at få endnu to højbede på terrassen til mine krydderurter, da det er skønt at have køkkenhaven ved hånden når man står og griller.
Et af mine krav var at højbedene skulle være på hjul, for det er utroligt praktisk. Vi har brug for at de kan skubbes til side, når vi holder familiefester eller de skal køres væk fra den overdækket terrasse når vi tager på ferie – i håb om at køkkenhaven ikke tørrer ud , for måske kommer det til at regne…
Nu har jeg endelig fået mine højbede, de er fra det danske firma Landhave.dk og jeg er så glad! Jeg har bestilt dem i råjern, de ruster lynhurtigt, så man får et patineret og lækkert udseende på kort tid. Efter 10 dage er de allerede begyndt at ruste, så jeg er sikker på de kommer til at stå smukke til næste sommer. Jeg har allerede flyttet rundt med dem på terrassen – det er nemt – meget nemt. Så jeg er sikker på at jeg kommer til at “lege” med deres placering mange gange i løbet af året.
Lige nu står de langt ude på terrassen, så jeg kan se på dem fra køkkendøren. Jeg har plantet lyng i dem, så de står flot gennem vinteren. Til foråret skal højbedene fungere som køkkenhave, med salat, dild, purløg og andre lækre grøntsager. Man kan aldrig få for mange højbede i haven…
De har et meget stramt udtryk, som jeg syntes klæder vores vilde have. For vores have kan godt have et vild og til tider rodet udtryk. Så det er skønt at få lov til at lege med begge udtryk i haven.
Højbedene er designet og produceret i Danmark. De kommer i en “saml selv” udgave, hvor alle kan være med. Med andre ord de er nemme at samle. De er lavet i kraftig kvalitet og jeg har set at man kan få dem i mange størrelser. Hvis man ikke er til det rustne look, så er de også produceret i galvaniseret jern som naturligvis ikke ruster. Er du blevet nysgerrig, så se mere på Landhave.dk hvor du finder mange varianter af højbede, sneglehegn, plantekummer og andre skønne ting.
Deres hjemmeside finder du HER
Lækkert havegrejTest af haveredskaber
6. november 2016 at 19:15
Jeg synes, det er fedt, at højbedene er på hjul, og jeg vil glæde mig til at se dem rustne. Det er så smart, at de kan bruges som rumdelere og køkkenhave!
7. november 2016 at 12:46
Ja når højbedene er på hjul, giver det mange muligheder i haven og det er vist de flestes drøm. Jeg tror de bliver SÅ fede når de ruster. Jeg skal nok vise dem frem til foråret, hvor de vil stå med masser af patina.
Velkommen! Jeg er en 46 årige have-entusiast som leger i min have, elsker mine mange haverum, har en masse stauder, roser, et 29 m2 stort orangeri, en havedam med fisk og det hele sker på en almindelig villavej.
Nå, ja og så deler jeg det hele her.
Velkommen til mit univers – hvis du vil vide mere om hvem der sidder bag tastaturet, så klik på billedet herunder.
Annonce - min datter vandt faktisk retten til at f
Fredagsstemning i vores køkken! Anders kom hjem m
Annonce - ses vi? Jeg er så heldig at jeg skal ho
Annonce - vi har fået nyt havedesign! Vi startede
Det er fantastisk at have en overdækkede terrasse
Jeg elsker at have hund, for vi har nemlig verden
Følg med på Instagram
Copyright © 2016-2022 Maria Lundvald. All rights reserved.